**Ministru kabineta noteikumu projekta**

**“Grozījumi Ministru kabineta 2004. gada 30. novembra noteikumos Nr. 991 “Klasiskā cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Veterinārmedicīnas likuma 26. panta pirmā daļa un 27. panta trešā daļa;2)Komisijas 2020. gada 16. oktobra Īstenošanas lēmums (ES) 2020/1525, ar ko groza pielikumu Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2020/1525/ES);3) Komisijas 2019. gada 26. novembra Īstenošanas lēmums (ES) 2019/1972, ar ko groza Īstenošanas lēmumu 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2019/1972/ES);4) Komisijas 2013. gada 13. decembra Īstenošanas lēmums 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2013/764/ES). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā 2013. gada nogalē tika konstatēti klasiskā cūku mēra uzliesmojumi gan mājas cūku, gan mežacūku populācijā, tāpēc vairāki Latvijas novadi un pagasti, kuru teritorija robežojas ar Krievijas Federāciju un Baltkrievijas Republiku, tika iekļauti inficēto teritoriju sarakstā, kas tika atspoguļots Īstenošanas lēmumā 2013/764/ES. Šis lēmums nosaka arī konkrētus dzīvnieku veselības kontroles pasākumus, kas saistībā ar klasisko cūku mēri ir īstenojami ar klasisko cūku mēri inficētajās Eiropas Savienības dalībvalstīs vai to apgabalos, arī vairākos Latvijas novados un pagastos. Tā kā Īstenošanas lēmumā 2013/764/ES noteiktās normas bija saistošas dzīvnieku īpašniekiem, komersantiem, kas pārstrādā un izplata dzīvnieku izcelsmes produktus, kā arī trešajām personām, kas nav iesaistītas komerciālos darījumos ar dzīviem dzīvniekiem un dzīvnieku izcelsmes produktiem, tika pieņemts lēmums pārņemt Īstenošanas lēmumā 2013/764/ES noteiktās normas Ministru kabineta 2004. gada 30. novembra noteikumos Nr. 991 “Klasiskā cūku mēra likvidēšanas un draudu novēršanas kārtība” (turpmāk – noteikumi Nr. 991). Tā kā Latvijas kompetentā iestāde (Pārtikas un veterinārais dienests) ir īstenojis rezultatīvus klasiskā cūku mēra uzraudzības un kontroles pasākumus saskaņā ar Direktīvu 2001/89/EK (Direktīvas 2001/89/EK prasības ir pārņemtas noteikumos Nr. 991) un inficētajā teritorijā vairs netiek novēroti klasiskā cūku mēra uzliesmojumi mājas cūkām, kā arī mežacūku saslimšana ar šo slimību ir pilnībā izskausta, Eiropas Komisija, ņemot vērā labvēlīgo epidemioloģisko situāciju ir sagatavojusi dokumentu, kas tika vienbalsīgi pieņemts Augu, dzīvnieku, pārtikas aprites un dzīvnieku barības pastāvīgajā komitejā. Līdz ar to ir stājies spēkā Īstenošanas lēmums 2020/1525/ES, kurā noteikts, ka, ņemot vērā klasiskā cūku mēra labvēlīgo epidemioloģisko situāciju minētajā dalībvalstī, visi Latvijas apgabali, kas patlaban norādīti Īstenošanas lēmuma 2013/764/ES pielikumā, no minētā pielikuma būtu jāsvītro.Tā kā Īstenošanas lēmuma 2013/764/ES normas tika pārņemtas noteikumu Nr. 991 XV un XVI nodaļā un 3. un 4. pielikumā, turpmāk šādu normu piemērošana Latvijas teritorijā nav aktuāla no brīža, kad ar Īstenošanas lēmumu 2020/1525/ES Latvijas teritorijas tiek izņemtas no klasiskā cūku mēra inficēto teritoriju saraksta.Tā kā dažu Eiropas Savienības dalībvalstu (Bulgārijas un Rumānijas) apgabalos joprojām pastāv klasiskā cūku mēra uzliesmojuma risks mājas cūku novietnēs, Latvijai ir aktuāli neievazāt šo slimību savā teritorijā no šiem apgabaliem.Ar Īstenošanas lēmuma 2019/1972/ES 1. pantu Īstenošanas lēmumā 2013/764/ES noteiktie pasākumi tika pagarināti līdz 2021. gada 21. aprīlim, un tas nozīmē, ka Latvijā dzīvnieku veselības kontroles pasākumi inficētajā teritorijā bija jāpiemēro līdz minētajam datumam. Tā kā no noteikumiem tiek svītrota XV un XVI nodaļa, noteikumu Nr. 991 108. punkta nosacījumi zaudē savu aktuālitāti. Īstenošanas lēmuma 2019/1972/ES pamatojumā norādīts, ka, ievērojot Horvātijā īstenotos pasākumus saskaņā ar Direktīvu 2001/89/EK, kā arī to, ka pasākumi efektivi samazinājuši klasiskā cūku mēra izplatību, visi Horvātijas apgabali, kas norādīti Īstenošanas lēmuma 2013/764/ES pielikumā, pašlaik no minētā pielikuma būtu jāsvītro, jo epidemioloģiskā situācija minētajā dalībvalstī ir labvēlīga. Ievērojot iepriekšminēto, ir sagatavots Ministru kabineta noteikumu projekts “Grozījumi Ministru kabineta 2004. gada 30. novembra noteikumos Nr. 991 “Klasiskā cūku mēra likvidēšanas un draudu novēršanas kārtība”” (turpmāk – noteikumu projekts).Noteikumu projektā noteikts, ka:1) turpmāk cūkas, kuru izcelsmes novietne atrodas noteikumu Nr. 991 4. pielikumā norādītajos Eiropas Savienības dalībvalstu apgabalos, svaigu cūkgaļu, kā arī produktus un izstrādājumus, kas iegūti no cūkām, kuras audzētas šajos apgabalos, atļauts ievest Latvijā, ja Bulgārijas un Rumānijas kompetentās iestādes, kas atbildīgas par dzīvnieku veselības kontroli, ir īstenojušas atbilstošus pasākumus un apliecina, ka ievedamās cūkas, svaiga cūkgaļa, kā arī no cūkām iegūti produkti un izstrādājumi nerada klasiskā cūku mēra izplatīšanās risku, jo cūkām ir veiktas veselības kontroles, bet svaiga cūkgaļa, kā arī produkti un izstrādājumi, kas iegūti no cūkām, iegūti atbilstoši tieši piemērojamiem Eiropas Savienības tiesību aktiem par dzīvnieku veselības kontroles pasākumiem saistībā ar klasisko cūku mēri dažās dalībvalstīs;2) tiek svītrota noteikumu XV nodaļa – tas nozīmē to, ka Latvijas teritorija tagad ir brīva no klasiskā cūku mēra un turpmāk klasiskā cūku mēra kontroles pasākumi vairs netiks īstenoti, kā to paredz Īstenošanas lēmuma 2013/764/ES normas;3) tiek svītrota noteikumu XVI nodaļa, jo noteikumu Nr. 991 XV nodaļā noteikto pasākumu piemērošana vairs nav aktuāla;4) tiek svītrots noteikumu Nr. 991 3. pielikums, jo Latvija ir izņemta no klasiskā cūku mēra inficēto teritoriju saraksta saskaņā ar Īstenošanas lēmumu 2020/1525/ES;5) tiek svītrota noteikumu Nr.991 4. pielikuma 2. rinda, jo saskaņā ar Īstenošanas lēmuma 2019/1972/ES 2. pantu Horvātija ir svītrota no klasiskā cūku mēra riska teritoriju saraksta. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Papildus sniedzam šādu informāciju uz Tieslietu ministrijas iebildumu par noteiktu produktu ievešanu Latvijā no Eiropas Savienības dalībvalstīm vai to apgabaliem, kas minēti Īstenošanas lēmuma 2013/764/ES pielikumā. Saskaņā ar valstī noteikto kārtību Latvijā nav atļauts ievest dzīvniekus un dzīvnieku izcelsmes produktus no inficētajām teritorijām vai no teritorijām, kas pakļautas ierobežojumiem sakarā ar infekcijas slimību izplatīšanos, izņemot, ja dzīvnieku vai dzīvnieku izcelsmes produktu valsts kompetentā iestāde nav sniegusi apliecinājumu, ka šie dzīvnieki vai dzīvnieku izcelsmes produkti atbilst noteiktiem nosacījumiem. Šo nosacījumu izpildi kompetentās iestādes amatpersonas apliecina veterinārajā (veselības) sertifikātā, kas ir galvenais pavaddokuments visām kravām un nodrošina drošu tirdzniecību starp Eiropas Savienības dalībvalstīm, tostarp tādām, kuras iekļautas inficēto teritoriju sarakstā. Tādējādi dzīvniekus un dzīvnieku izcelsmes produktus ievest Latvijā no Īstenošanas lēmuma 2013/764/ES pielikumā minēto dalībvalstu teritorijām var tikai tad, ja tiek izpildītas šī lēmuma prasības un kompetentā iestāde izsniegusi atbilstošu veterināro (veselības) sertifikātu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus, un Pārtikas un veterināro dienestu. Pēc Lauksaimniecības datu centra tīmekļvietnē pieejamās informācijas, Latvijā 2020. gada 1. jūlijā bija reģistrēti 4726 cūku sugas dzīvnieku ganāmpulki (novietnes, kurās dzīvnieki tiek turēti gan komerciālos nolūkos, gan pašpatēriņam). Kopējais cūku skaits 2020. gada 1. jūlijā bija 327 112. |
| 2. | Tiesiskā regulējuma ietekme uz tautsaimniecību un administratīvo slogu | Turpmāk Pārtikas un veterinārais dienests neīstenos klasiskā cūku mēra uzraudzības pasākumus inficētajā teritorijā. Tas nozīmē to, ka1) cūku novietnēs vairs nenotiks Pārtikas un veterinārā dienesta inspektoru vizītes un netiks noņemti paraugi laboratoriskai izmeklēšanai uz klasisko cūku mēri;2) netiks noteikti cūku pārvietošanas ierobežojumi ārpus administratīvajām teritorijām, kas minētas noteikumu Nr. 991 3. pielikumā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1)Komisijas 2020. gada 16. oktobra Īstenošanas lēmums (ES) 2020/1525, ar ko groza pielikumu Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs;2) Komisijas 2019. gada 26. novembra Īstenošanas lēmums (ES) 2019/1972, ar ko groza Īstenošanas lēmumu 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs;3) Komisijas 2013. gada 13. decembra Īstenošanas lēmums 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1)Komisijas 2020. gada 16. oktobra Īstenošanas lēmums (ES) 2020/1525, ar ko groza pielikumu Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2020/1525/ES);2) Komisijas 2019. gada 26. novembra Īstenošanas lēmums (ES) 2019/1972, ar ko groza Īstenošanas lēmumu 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2019/1972/ES);3) Komisijas 2013. gada 13. decembra Īstenošanas lēmums 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (turpmāk – Īstenošanas lēmums 2013/764/ES). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2013/764/ES 8. panta 1. punkts | Noteikumu projekta 1. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/1972 1.pants | Noteikumu projekta 2. punkts (prasība par XVI nodaļas svītrošanu) | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2020/1525/ES 1. pants | Noteikumu projekta 2. punkts (prasība par XV nodaļas svītrošanu) un noteikumu projekta 3. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/1972/ES 2. pants | Noteikumu projekta 4. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā 2013/764/ES, 2019/1972/ES un Īstenošanas lēmumā 2020/1525/ES nav dota rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts Zemkopības ministrijas tīmekļvietnes www.zm.gov.lv sadaļā “Sabiedriskā apspriešana” no 2020. gada 4. līdz 19. novembrim.<https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2004-?id=972> |
| 2. | Sabiedrības līdzdalība projekta izstrādē | Noteikumu projekta izstrādes gaitā netika rīkotas sabiedriskās apspriedes. |
| 3. | Sabiedrības līdzdalības rezultāti | Noteikumu projekta sabiedriskās apspriešanas rezultātā komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus, jo Pārtikas un veterinārā dienesta inspektori turpinās ierasties uz pastiprinātām vizītēm novietnēs, kas atradās klasiskā cūku mēra ierobežojumu zonā, un noņemt paraugus laboratoriskajiem izmeklējumiem, lai kontrolētu Āfrikas cūku mēra izplatību. |
| 3. | Cita informācija | Noteikumu projekta īstenošanā iesaistītās institūcijas noteikumu projekta piemērošanu nodrošinās par to budžetā esošajiem resursiem. |

 Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv